  Анжелика Тихонова корреспондент  15-18 оштолэзе Удмуртие вуэм 523 адямилы карантин сярысь пуктэт сётӥзы. Со сярысь элькунлэн тӧроез Александр Бречалов мерлыко вотэсъёсын меӵак эфираз вераз. Пуктэтъёсты аэропортэ вуэм 115 адямилы но поездэн лыктэм 408 муртлы сётӥзы Со сяна, элькунамы ас машинаосынызы вуэм 500-лэсь трос адями пуктэтъёс басьтозы. Паймымон учыръёс шараясько. Ми Ижкарысь вокзалын Москваысь поездысь 60 адямиез пумитаськом, нош вуо 56. Нырысетӥ малпан, адями билетсэ уже ӧз куты. Но ӧвӧл. Сюбегатонъёс сярысь тодыса, адямиос Можгаын потӥзы но каре мукет транспортэн вуизы. Уг яра озьы карыны,, ми соосты билетъёсъя шедьтом Александр Бречалов, Удмуртилэн тӧроезПусъём, тросэз поездэ билетъёссэс выльысь берыктыны кутскизы. Удмуртилэн тӧроез верамъя, сад-бакчаосы ветлыны яра, но постын машинаосты эскеро. Озьы ик куд-ог маршрутъёсын, калык тросэн медаз ветлы шуыса, автобусъёслэсь лыдзэс будэтӥзы. Тодэ вайытом, 14-тӥ оштолэзьысен Пичи Пургаын но Баграш-Бигра гуртын, 16-тӥ оштолэзьысен Алнаш но Грак ёросъёсын, 17-тӥ оштолэзьысен Глазкарын но 20-тӥ оштолэзьысен Ижкарын, Можгаын, Воткаын, Сарапулын, озьы ик Сарапул ёросысь Сигаево, Северный черкогуртъёсын, Непряха, Усть-Сарапулка, Пастухово, Смолино, Мыльники гуртъёсын карантин ужрадъёс кутӥсько. Отчы пырись вань автомашинаосты дугдытъялозы, отын улӥсьтэм яке ужасьтэм муртъёсты берен берыктозы. 19-тӥ оштолэзе элькунамы коронавирусэн висись эшшо 45 адямиез шараязы.  Тегъёс: Тазалык Ижкар Транспорт Удмуртия коронавирус тазалыкезутён АлександрБречалов  